**ГОВОР ОДРЖАН ПОВОДОМ ПРОГЛАШЕЊА ДОБИТИНИКА**

**НАГРАДА „СВЕТИСИЛАВ МИЛИЋ – МЛАДИМА ОД СРЦА“**

**У КАТЕГОРИЈИ НАУКА И ОБРАЗОВАЊЕ**

Ниш, 31. октобар 2022. године

**Живимо у свету који је обликован науком и технологијом.**

**Шта подразумевамо под науком и технологијом? Каква је њихова улога у инклузивном, уравнотеженом и одрживом развоју? Зашто нам је потребно научно-технолошко образовање младих и нарочито њихово укључивање у иновативно-научне процесе?**

Каже се да је „наука је авантура људског ума која је углавном подстакнута радозналошћу“, или да је „наука динамичан људски подухват који нас води ка бољем разумевању света.“

Парафразирајући речи Žan-Pjer Sovažа (Jean-Pierre Sauvage), француског Нобеловца за хемију из 2016., можемо рећи да „главно богатство једне земље лежи у образовању њеног становништва и њеном капацитету да стекне запажене вештине у многим културним, научним и технолошким областима. Да би се овај ниво одржао и додатно побољшао, од виталног је значаја дати приоритет **истраживању**. Захваљујући истраживању развијаће се технологије будућности, а наша економија ће моћи да расте и да издржи конкуренцију из других делова света.“

Млади такође морају да се припреме за технологије сутрашњице и развој који из ових технологија произилази. „ Данашњи млади људи морају да „држе корак“ са оваквим променама; морају бити припремљени за технологију која још није измишљена и бити у стању да осмисле решења за проблеме који још не постоје.“ (ICASE/UNESCO/COMSEC/1992)

**Komisija za dodelu Nagrada „Svetislav Milić – mladima od srca“, u oblasti nauke i obrazovanja za 2022. godinu je imala težak i nezahvalan zadatak.**  Требало је одабрати најбоље међу најбољима. Posle dužeg većanja Komisija je donela jednoglasno odluku da **nagradu za 2022. godinu u oblasti nauke i obrazovanja dobiju:**

**ЈАНА ДРАГОВИЋ,** студент прве године ЕТФ Универзитета у Београду.

**ЛУКА РАДИЧЕВИЋ,** дипломирани политиколог Факултета друштвених наука Универзитета у Љубљани (2017-2022), и студента Мастер академских студија одбране и безбедности на истом факултету (од 2022).

**Јана Драговић** је своје основно и гимназијско школовање завршила у својој родној Куршумлији са просечном оценом пет као носилац дипломе Вук Караџић и Ђак генерације у оба нивоа школовања. Са истом просечном оценом је завршила и основну музичку школу у Прокупљу, одсеци клавир и соло певање. Бројне су награде које је током тог периода освојила на такмичењима разних нивоа из математике, физике, биологије, српског и енглеског језика, рачунарске и информатичке писмености, теорије музике, клавира, као и на разним литерарним конкурсима. Потрајало би да набројимо све њене научно-истраживачке и волонтерске активности. Са тог дугачког списка поменимо само неке од њих.

Научно-иновативни сајам Чандлеру (Chandler) у Аризони, фебруар 2020. године:

* Osvojeno prvo mesto " u kategoriji nauke o ponašanju/tehnologije za naučno-istraživački projekat "Privatnost korisnika tokom upotrebe veštački-inteligentnih glasovnih asistenata; studija u razvijenim i zemljama u razvoju;
* Izlagač aplikacije "Dnevnik za putnike" koja omogućava putnicima da zapisujusvoje uspomene onlajn.
* Osvojena zlatna medalja u kategoriji tehnologija/informatika na Svetskoj inovativnoj olimpijadi u organizaciji Naučnog društva Indonezije sa projektom "Softver zaprepoznavanje otpada koji nije za reciklažu", decembар 2020. godine.
* Osvojena bronzana medalja u kategoriji informatika na Međunarodnoj konferenciji mladih naučnika u organizaciji Regionalnog centra za talente "Beograd 2" sa projektom "Veštačko-inteligentni sistem za prepoznavanje otpada koji nije za reciklažu", april 2021. godine.

Добитница је Светосавске награде за 2021. годину.

Како су наше белгијске колеге написале: „Научно истраживање није изолована делатност. Она је уграђена у друштвени свет и има одлучујући утицај на наше личне животе, друштва и окружење. Све науке и истраживачи се сматрају одговорним у контексту демократске уставне државе [...] Одговорност научника је двојака: њихова укљученост у друштвени и политички свет и њихово међусобно савезништво.“

*(Karen François & Laurent De Sutter,* WHERE MATHEMATICS BECOMES POLITICAL. REPRESENTING (NON-)HUMANS, Philosophica 74 (2004) pp. 123-138) - Research for this paper was done within the framework of the Inter University Attraction Poles (IUAP) program (phase V), granted by the Belgian Federal Science Policy)

На официјалном сајту ЕУ о *научној дипломатији*, између осталог, стоји да су наука, технологија и иновације били (и јесу) покретачи глобалних промена, са дигиталном трансформацијом која је напредовала брзином без преседана. Нове технологије отвориле су питања за дипломатију, од вештачке интелигенције преко сајбер безбедности до аутоматизованих дронова. Не мање значајно, пандемија КОВИД-19 је показала колико је важно да дипломате разговарају са научницима из области природних, друштвених наука, из медицине и инжењерства. Бројни су примери који илуструју неке од начина на који наука, технологија и иновације могу подржати дипломатске напоре.

Са друге стране, од суштинског је значаја одбранити научно-истраживачке вредности као што су академска слобода, истраживачка етика и интегритет, родна равноправност и различитост, и отворена наука и доступност података у мултиполарном свету.

Сматра се да се укључивањем науке, технологије и иновација у дипломатске алатке може помоћи држави да „пројектује меку моћ и ефикасније спроводи своје вредности и интересе“.

<https://www.eeas.europa.eu/eeas/science-diplomacy_en>

An official website of the European Union

[***The Diplomatic Service of the European Union***](https://www.eeas.europa.eu/eeas_en)

Научна дипломатија генерално укључује три правца

* Дипломатија за науку
* Наука за дипломатију
* Наука у дипломатији

Све ово представља одличан увод за представљање нашег другог лауреата.

**ЛУКА РАДИЧЕВИЋ,** дипломирани политиколог Факултета друштвених наука Универзитета у Љубљани (2017-2022), и студента Мастер академских студија одбране и безбедности на истом факултету (од 2022).

Основну школу „Бранко Миљковић“ и гимназију „Светозар Марковић“ у Нишу завршио је са просечном оценом 5 (2005-2013; 2013-2017). Из времена школовања у Нишу су

* Награда [”Активиста генерације”](https://onedrive.live.com/?cid=37003718fdd47809&id=37003718FDD47809%21650042&ithint=file,pdf&authkey=!AONjd9dQ7n-5RY8) у гимназији (2017);
* Учесник годишње конференције Истраживачке станице Петница ”Корак у науку” (2014. и 2015. године), које је резултирало објављивањем два рада: ”Метафоричке концептуализације појмова ПОБЕДА и ПОРАЗ у савременом српском језику” и ”Психолингвистички приступ фигуративном и буквалном значењу глобалних идиома у савременом српском језику”.

И поново сличан коментар - Потрајало би да поменемо све његове постојеће научно-истраживачке и друге активности. За потребе овог обраћања изабрали смо следеће.

На факултету друштвених наука у Љубљани је:

* Демонстратор у оквиру предмета Полемологија (Катедра за безбедностне и одбрамбене студије, 2022. и 2023. године);
* Асистент у Служби за студентске послове где је задужен за технички преглед дипломских, мастер и докторских радова студената;
* Главни и одговорни уредник словеначког дела регионалне редакције студентског научног часописа друштвено-хуманистичких наука и уметности под називом [„Политеума”](https://casopispoliteuma.wordpress.com/уредништво-и-редакција/) (2021–2022), у коме је објавио већ три научна рада – два о допринусу различитих теоријских погледа дисциплини међународних односа, и један (у коауторству) о положају српске заједнице у Словенији ([први](https://casopispoliteuma.wordpress.com/четврти-број/), [други](https://casopispoliteuma.wordpress.com/пети-број/), [трећи](https://casopispoliteuma.wordpress.com/шести-број/)).
* Аутор је два поглавља објављена у најпознатијој дипломатској збирци у Словенији под називом *Acta Diplomatica* – поглавље на тему конзуларних односа током пандемије COVID-19 у оквиру научне монографији [„Дипломатија 21. века”](https://knjigarna.fdv.si/i_845_diplomacija-21-stoletja-izhodisca-izzivi-pogledi), и поглавље на тему преговарачке стратегије „Дели и владај” у оквиру научне монографије [„Преговарачке тактике”](https://www.fdv.uni-lj.si/docs/default-source/zalozba/pages-from-pogajalske-taktike_pdf.pdf?sfvrsn=2) (2021 и 2020);

Бројна су његова нарађивана учешћа на студентским и другим конференцијама:

* Признање за најбољу оралну презентацију на [2. Међународној конференцији студената међународних односа у Љубљани](https://www.fdv.uni-lj.si/studij/oddelki-in-katedre/oddelek-za-politologijo/katedra-za-mednarodne-odnose/vsebine-katedre/tudentska-konferenca-o-mednarodnih-odnosih-(2022)) (рад на тему дигиталне безбедности у међународном систему, са насловом ”Технолошки развој: само оруђе за државе или претња међународној заједници”) (2022);
* Добитник пуне [стипендије Руског дома](https://ruskidom.rs/sr/ruski-ezik/obrazova-e-u-rusi-i/konkurs-za-studiranje/) за студије међународних односа у Руској Федерацији (2017);
* [члан прве међународне мреже српских истраживача](https://serbianresearchers.com/researchers/luka-radičević-9b0377ce69) широм света – на линку, који је сада функционалан, је доступан Лукин пуни истраживачки профил са плановима за будуће истраживања (2021);

На крају, млади научник - ко је он или она? Ако „искористимо“ речи којима је Едвард Френкел (Edward Frenkel) описао математичаре, онда можемо рећи да:

* Бити млади научник значи да не узимате „очигледне“ ствари здраво за готово;
* Схватати решавање научног проблема као прављење слагалице, само што не знате унапред како ће изгледати коначна слика. Може бити тешко, лако или немогуће је решити. Никада не знате док то заправо не урадите (или схватите да је то немогуће);
* Од свог рада често не очекујете ништа заузврат осим чисте радости и страсти интелектуалне потраге;
* Осећања која вас прате слична су пењању и освајању планинског врха. Нисте још стигли до врха, чак ни не знате које су препреке пред вама, али његова привлачност је неодољива, и већ замишљате себе на врху. Ипак, понекад се запитате да ли имате снаге и издржљивости да то урадите?

Онда у помоћ позовете савете искусних научника. „Не треба се плашити тешких тренутака – најбоље долази од њих,“ рекла је добитник Нобелове награде (1986) Рита Леви-Монталчини (Rita Levi-Montalcini).

А шпански Нобеловац Сантијаго Рамон и Кахал (Santiago Ramón y Cajal) у својој чувеној књизи ***Savet mladom naučniku*** (*Advice for a Young Investigator*)истиче као битне следеће особине које млади научник треба да има: напоран рад, амбиција, стрпљење, озбиљност, и страст према послу, породици и својој земљи. „Патриотизам“, каже даље он, „заслужује посебну пажњу као једна од емоција која треба да инспирише младог научника.“

Неретко се сматра да наука нема своју земљу. Но, Луј Пастер (Louis Pasteur) је једном свечаном приликом рекао: „Научници имају државу. Освајач природе не припада само човечанству, већ и народу који је почаствован његовим тријумфима, и региону који га сматра изабраним плодом свог тла.“

Мислим да смо овогодишњим избором наших лауреата, између осталог то и постигли.

Наука, технологија, иновације су у сржи оног што се данас назива **новим патриотизмом**. Млади научници, подржани својим искуснијим колегама, могу помоћи да се „осветле“ захтеви које намећу данашњи изазови. И отуда и неопходност да се подрже и охрабре сви научни радници, а посебно млади.

Схватајући озбиљност и значај подршке младим научницима на њиховом тешком и неретко неизвесном путу Фондација „Светислав Милић – младима од срца“ већ пар година награђује најбоље међу најбољима. Тиме се, између осталог шаље и важна порука другим младим људима да су знање, рад и залагање увек на цени.

**Nagrada „Svetislav Milić“ dobitnicima će biti uručena 15. novembra na svečanosti u Nišu.**

др Меланија Митровић, редовни професор